Андрэй Уладзіміравіч Дзмітрыеў

Андрэй Уладзіміравіч Дзмітрыеў (нар. , Мінск) — беларускі палітык, грамадскі дзеяч, палітолаг.

 Біяграфія 
Нарадзіўся ў 1981 годзе ў Мінску.

Скончыў Еўрапейскі гуманітарны ўніверсітэт (Літоўская Рэспубліка), палітолаг. Праходзіў тэрміновую службу ў войску.

У 2015 годзе ўзначальваў ініцыятыўную групу грамадзян па вылучэнні кандыдатам на прэзідэнцкіх выбарах Таццяны Караткевіч.

З верасня 2019 года сустаршыня Рэспубліканскага грамадскага аб'яднання «Гавары праўду». Балатаваўся кандыдатам у дэпутаты Палаты прадстаўнікоў Нацыянальнага сходу Рэспублікі Беларусь сёмага склікання.

Кандыдат на прэзідэнцкіх выбарах у Беларусі 2020 годаvybary2020.by . У выпадку перамогі меркаваў стварыць пераходны ўрад з альтэрнатыўнымі кандыдатамі і правесці цягам года новыя выбарыnn.by

Жыве ў вёсцы Воўкавічы. Жанаты, мае трох сыноў.

Пад канец 2020 года заняўся стварэннем палітычнай партыі пад назвай «Наша партыя»Андрэй Дзмітрыеў стварае «Нашу партыю». Затрыманы 12 жніўня 2021 года, вызвалены ў той жа дзень.

Зноў быў затрыманы 11 студзеня 2023 года. У красавіку 2023 года Дзмітрыеву прысудзілі 1,5 гады калоніі. У лютым 2023 года праваабарончыя арганізацыі Беларусі прызналі Дзмітрыева палітычным зняволеным. Вызваліўся 20 красавіка 2024 года.

 Зноскі 

Катэгорыя:Палітыкі Беларусі
Катэгорыя:Кандыдаты ў прэзідэнты Беларусі (2020)
Катэгорыя:Члены «Гавары праўду»
Катэгорыя:Асобы, прызнаныя палітычнымі зняволенымі праваабарончым цэнтрам «Вясна»